Філарэт (Вахрамееў)

{{Іерарх
| імя                = Мітрапаліт Філарэт (Вахрамееў)
| арыгінал імя       = 
| беларускае імя пры нараджэнні = Кірыл Варфаламеевіч Вахрамееў
| арыгінальнае імя пры нараджэнні = 
| выява              = Mitrapalit Filaret 01.jpg
| апісанне выявы     =

| тытул              = Мітрапаліт Мінскі і Слуцкі,  Патрыяршы Экзарх усяе Беларусі
| царква             = Руская праваслаўная царква
| абранне            = 
| інтранізацыя       = 
| перыядпачатак      = 10 кастрычніка 1978
| перыядканец        = 25 снежня 2013
| папярэднік         = Антоній (Мельнікаў)
| пераемнік          = Павел (Панамароў)

| тытул_2            = Старшыня Аддзела знешніх царкоўных зносін Маскоўскага Патрыярхата
| парадак_2          = 4
| царква_2           = Руская праваслаўная царква
| перыядпачатак_2    = 14 красавіка 1981
| перыядканец_2      = 13 лістапада 1989
| папярэднік_2       = Ювяналій (Паяркаў)
| пераемнік_2        = Кірыл (Гундзяеў)

| тытул_3           = Мітрапаліт Берлінскі і Сярэднееўрапейскі
| перыядпачатак_3   = 18 красавіка 1973
| перыядканец_3     = 10 кастрычніка 1978
| папярэднік_3      = Лявонцій (Гудзімаў)
| пераемнік_3       = Мелхіседэк (Лебядзеў)

| тытул_4           = Епіскап Дзмітраўскі,  вікарый Маскоўскай епархіі
| перыядпачатак_4   = 14 мая 1966
| перыядканец_4     = 18 красавіка 1973
| папярэднік_4      = Філарэт (Дзенісенка)
| пераемнік_4       = Уладзімір (Сабадан)

| тытул_5           = Епіскап Ціхвінскі,  вікарый Ленінградскай епархіі
| перыядпачатак_5   = 24 кастрычніка 1965
| перыядканец_5     = 14 мая 1966
| папярэднік_5      = Антоній (Дзямянскі)
| пераемнік_5       = Міхаіл (Мудзьюгін)

| дата нараджэння = 
| месца нараджэння = 
| бацька =
| маці = Аляксандра Фёдараўна (у дзявоцтве Смірнова)
| прыняцце манаства = 3 красавіка 1959
| сан = 26 красавіка 1959
| хіратонія = 24 кастрычніка 1965
| аўтограф = 
| узнагароды = { style="background: transparent"
 
}
{ style="background: transparent"
     
}
{ style="background: transparent"
    
}
{ style="background: transparent"
   
}
{ style="background: transparent"
 
}
Канфесійныя ордэны:
{

}
| вікісховішча = Filaret, Metropolitan of Minsk and Slutsk
}}

**Філарэ́т** (свецкае імя *Кіры́л Варфаламе́евіч Вахраме́еў*; , Масква — , Мінск) — праваслаўны царкоўны дзеяч Беларусі, іерарх Рускай праваслаўнай царквы, прадстаяцель Беларускай Праваслаўнай Царквы (1978—2013), мітрапаліт, патрыяршы экзарх усяе Беларусі (1989—2013). Дэпутат Вярхоўнага Савета БССР і Вярхоўнага Савета Рэспублікі Беларусь (1990—1995).

## Біяграфія 
Нарадзіўся 21 сакавіка 1935 года ў Маскве. Царкоўнае служэнне пачаў у 1954 годзе іпадыяканам Патрыярха Маскоўскага і ўсяе Русі Аляксія.

У 1957 годзе скончыў Маскоўскую духоўную семінарыю, потым у 1961 годзе — Маскоўскую духоўную акадэмію.

У 1959 годзе ў Троіца-Сергіевай лаўры прыняў манаства з імем у гонар святога Філарэта Літасцівага і ў 1961 годзе быў пасвячоны ў іераманаха. Дата хіратоніі: 24 кастрычніка 1965 года.

З 1965 года — епіскап Ціхвінскі, у 1966—73 гадах — епіскап Дзмітраўскі, рэктар МДА і семінарыі. У 1971 годзе ўзведзены ў сан архіепіскапа, з 15 красавіка 1975 — мітрапаліта. Мітрапаліт Берлінскі і Сярэднееўрапейскі да 1978 года.

У 1978 годзе Філарэт быў назначаны Мітрапалітам Мінскім і Беларускім, адначасова да 1984 займаў пасаду Патрыяршага Экзарха Заходняй Еўропы. Старшыня Аддзела знешніх царкоўных зносін Маскоўскага Патрыярхата з 1981 да 1989 год. З 1989 года — Мітрапаліт Мінскі і Гродзенскі, Патрыяршы Экзарх усяе Беларусі, пастаянны член Свяшчэннага Сінода.

З 1990 па 1995 — дэпутат Вярхоўнага Савета БССР, затым Вярхоўнага Савета Рэспублікі Беларусь. Са студзеня па снежань 1991 года — народны дэпутат СССР. У Вярхоўным Савеце быў старшынёй камісіі дэпутацкай этыкі. Апекаваўся праграмамі дапамогі ахвярам Чарнобыльскай катастрофы.

У 1992—2013 гадах быў Мітрапалітам Мінскім і Слуцкім, Патрыяршым Экзархам усяе Беларусі, свяшчэнна-архімандрытам Свята-Успенскага Жыровіцкага манастыра. Займаўся стварэннем і разбудовай Беларускай Праваслаўнай Царквы, якая атрымала сваю разгалінаваную структуру, але захавала падпарадкаванне Маскоўскагу Патрыярхату. У Беларусі былі адроджаны ўсе гістарычна існаваўшыя епархіі, аднавілі дзейнасць мужчынскія і жаночыя манастыры, брацтвы і сястрыцтвы, аднавіла дзейнасць Мінская духоўная семінарыя, былі заснаваны Мінская духоўная акадэмія, духоўнае вучылішча, школа катэхізатараў. Прыхільна ставіўся да прэм’ер-міністра Вячаслава Кебіча, а калі той прайграў на прэзідэнцкіх выбарах 1994 года, пачаў падтрымліваць прэзідэнта Аляксандра Лукашэнку (бадай, адзінае, у чым не супадаў з ім поглядамі, дык гэта ў пытанні смяротнага пакарання).

Па благаславенні Патрыяршага Экзарха была адноўлена святыня Беларусі — Крыж Еўфрасінні Полацкай, пачаў функцыянаваць сацыяльны праект Беларускай праваслаўнай царквы — Дом міласэрнасці. Па ініцыятыве Мітрапаліта Філарэта ў царкоўны каляндар унесена новае свята «Сабор Беларускіх святых» і ўстаноўлены агульнацаркоўныя святы ўсіх беларускіх святых, сярод якіх імёны прападобнай Еўфрасінні Полацкай, свяціцеляў Кірылы Тураўскага, Георгія Каніскага і іншых. Мітрапаліт Філарэт арганізаваў пераклад кніг Свяшчэннага Пісання на сучасную беларускую мову.

Дзякуючы намаганням мітрапаліта створаны Міжнародны хрысціянскі адукацыйны цэнтр імя святых роўнаапостальных Кірылы і Мяфодзія, а таксама Інстытут рэлігійнага дыялогу і міжканфесійных камунікацый. Пры яго дзейсным удзеле было распрацавана і заключана пагадненне аб супрацоўніцтве паміж Рэспублікай Беларусь і Беларускай Праваслаўнай Царквой.

У сувязі з дасягненнем 75-гадовага ўзросту залічаны на адпачынак, ганаровы Патрыяршы Экзарх усяе Беларусі.

16 снежня 2020 года Мітрапаліт Філарэт быў шпіталізаваны з прыкметамі захворвання, якое выклікае каранавірусная інфекцыя. Ён памёр у бальніцы ў Мінску 12 студзеня 2021 года. Пахаваны ў Жыровіцкім манастыры.

## Узнагароды 
* Герой Беларусі
* Ордэн Францыска Скарыны
* Ордэн Айчыны
* Ордэн Пашаны
* Ордэн Дружбы народаў
* Медаль Францыска Скарыны
* ордэн За заслугі перад Айчынай IV ступені (Расія)
* шэраг царкоўных узнагарод

## Ушанаванне памяці 
* 3 мая 2022 года ў Мінску каля Кафедральнага сабора быў устаноўлены помнік мітрапаліту Філарэту

## Літаратура 
*  — С. 385.
*  — С. 35.
* Митрополит Филарет (Вахромеев): биобиблиографический справочник: к 60-летию [со дня рождения / составители: Т. А. Самойлюк и др.]. Минск : [б. и.], 1997. — 292 с.
* Нефедов В. В. Беседы с митрополитом Филаретом. — Минск : Полымя, 1992. — 91 с.

## Спасылкі 
* church.by
* blr.belta.by
* Ворагам незалежнасці Філарэт не быў. Калі яго перавялі ў Беларусь, то папрасіў сустрэчы з Караткевічам // nn.by 12 студзеня 2021

Катэгорыя:Мітрапаліты Рускай праваслаўнай царквы
Катэгорыя:Ганаровыя грамадзяне Каломны
Катэгорыя:Узнагароджаныя Ганаровай граматай Прэзідыума Вярхоўнага Савета РСФСР
Катэгорыя:Ганаровыя грамадзяне Мінска
Катэгорыя:Ганаровыя грамадзяне Полацка
Катэгорыя:Народныя дэпутаты СССР ад усесаюзных таварыстваў і фондаў
Катэгорыя:Кандыдаты багаслоўя
Катэгорыя:Героі Беларусі
Катэгорыя:Дэпутаты Вярхоўнага Савета Рэспублікі Беларусь 12-га склікання
Катэгорыя:Епіскапы мінскія
Катэгорыя:Епіскапы брэсцкія і кобрынскія
Катэгорыя:Епіскапы гродзенскія і ваўкавыскія
Катэгорыя:Патрыяршыя Экзархі ўсяе Беларусі
Катэгорыя:Рэктары Маскоўскай духоўнай акадэміі
Катэгорыя:Узнагароджаныя медалём у гонар Мар’інагорскага абраза Прасвятой Багародзіцы
Катэгорыя:Епіскапы Беларускай праваслаўнай царквы
Катэгорыя:Памерлі ад каранавіруснай інфекцыі COVID-19
Катэгорыя:Асобы на марках